Carnivora

Order Carnivora (dari bahasa Latin: carō (kata dasar carn-) "daging", + vorāre "melahap") merangkumi lebih 260 spesies mamalia plasenta. Spesies-spesies yang menganggotai order ini secara tepatnya dipanggil karnivora, manakala istilah "karnivor" sebenarnya memaksudkan mana-mana haiwan yang maging (pemakan daging), termasuk bukan mamalia. Karnivora ialah order yang paling berbagai-bagai saiznya, dari Wesel Kecil (Mustela nivalis) yang sekecil  dan , hingga Beruang Kutub (Ursus maritimus) yang seberat , hingga ke Anjing Laut Gajah Selatan (Mirounga leonina) yang dewasa jantannya mencapai berat  dan panjang .

Hampir semua karnivora menjadikan daging sebagai makanan utama. Sesetengah famili seperti kucing, anjing, dan wesel hanya memakan daging, manakala famili lain seperti rakun dan beruang lebih cenderung kepada omnivor, bergantung pada persekitaran habitatnya. Panda Gergasi hampir herbivor sepenuhnya tetapi sekali-sekala memakan ikan, telur dan serangga, jauh berlawanan dengan Beruang Kutub yang hanya memakan daging kerana habitatnya ketandusan tumbuh-tumbuhan. Karnivora memiliki gigi, cakar, dan penglihatan dwimata yang sesuai untuk menangkap dan memakan haiwan lain. Sebilangan besar spesies karnivor memburu secara berkumpulan agar mudah mengatasi mangsa yang lebih besar.

Karnivora dipercayai mula berevolusi dari famili Miacidae di Amerika Utara kira-kira 42 juta tahun dahulu, kemudian berpecah menjadi dua kelompok iaitu seakan kucing (Feliformia) dan seakan anjing (Caniformia).

Pengelasan 

 ORDER CARNIVORA
 Suborder Feliformia ("seakan kucing")
 Famili †Stenoplesictidae
 Famili †Percrocutidae
 Famili †Nimravidae: kucing bertaring lengkung palsu (5–36 Ma)
 Famili Nandiniidae: Musang Palma Afrika; 1 spesies dalam 1 genus
 Superfamily Feloidea
 Famili Prinonodontidae: linsang Asia; 2 spesies dalam 1 genus
 Famili †Barbourofelidae (6–18 Ma)
 Famili Felidae: kucing; 40 spesies dalam 14 genus
 Infraorder Viverroidea
 Famili Viverridae: musang dan sekutu-sekutu; 35 spesies dalam 15 genus
 Superfamily Herpestoidea
 Famili Hyaenidae: dubuk and Aardwolf; 4 spesies dalam 4 genus
 Famili Eupleridae : karnivora Malagasy; 8 spesies dalam 7 genus
 Famili Herpestidae: cerpelai dan sekutu-sekutu; 33 spesies dalam 14 genus
 Suborder Caniformia ("seakan anjing")
 Famili †Amphicyonidae: beruang anjing (9–37 Ma)
 Famili Canidae: anjing dan sekutu-sekutu; 37 spesies dalam 10 genus
 Infraorder Arctoidea
 Superfamily Ursoidea
 Famili †Hemicyonidae: (2-22 Ma)
 Famili Ursidae: beruang; 8 spesies dalam 5 genus
 Superfamily Musteloidea
 Famili Ailuridae: Panda Merah; 1 spesies dalam 1 genus.
 Famili Mephitidae: skunk dan badger berbau; 10 spesies dalam 4 genus
 Famili Mustelidae: wesel, marten, badger, wolverine, mink, feret, dan memerang; 55 spesies dalam 24 genus
 Famili Procyonidae: rakun dan sekutu-sekutu; 19 spesies dalam 6 genus
 Superfamily Pinnipedia
 Famili †Enaliarctidae: (23–20 Ma?)
 Famili Odobenidae: Walrus; 1 spesies dalam 1 genus
 Famili Otariidae: singa laut, anjing laut bertelinga, anjing laut berbulu; 14 spesies dalam 7 genus
 Famili Phocidae: anjing laut sebenar; 19 spesies dalam 9 genus

Salasilah filogenetik

Rujukan

Pautan luar 

 High-Resolution Images of Carnivore Brains